hu en hu hu hu hu hu hu hu hu hu hu hu fr fr en hu hu en hu hu hu en hu hu en hu hu hu hu hu hu hu hu hu hu hu en en en en hu es hu it hu it hu it hu pt hu pt hu pt hu pt hu hu en en hu en
Kazah–magyar megállapodás: jelentősen nőhet az Ázsiából Európába irányuló vasúti áruforgalom – NAVIGÁTORVILÁG
A Várszegi – az alagút végén c. könyv
A veszélyes áruk szállításának szabályozástörténete
ETML – az Egységes Európai Vasúti Üzemirányítási Réteg
The estimated reading time is 2 minutes
Kazah–magyar megállapodás: jelentősen nőhet az Ázsiából Európába irányuló vasúti áruforgalom
Az Ázsia és Európa közötti vasúti áruforgalom jelentős növekedését, valamint az európai exporttermékek vasúti szállítását teszi lehetővé a Fényeslitkén épülő East-West Gate (EWG) intermodális terminál fejlesztője és a kazah EuroTransit Csoport között létrejött stratégiai együttműködés. A moszkvai Transrussia nemzetközi közlekedési és logisztikai szakkiállításon aláírt megállapodás keretében a két vállalat közösen kínál gyors és megbízható szállítási útvonalat az egyre élénkülő szárazföldi teherforgalom szereplőinek. A megállapodás bejelentésekor Konkoly Norbert moszkvai magyar nagykövet hangsúlyozta, hogy a fényeslitkei beruházással Magyarország ismét a nemzetközi vasúti szállítás meghatározó szereplőjévé válhat.
Az Ázsia és Európa közötti kereskedelemben egyre nagyobb igény van a gyors és megbízható vasúti teherszállításra, amit egyértelműen jelez, hogy tavaly rekordszámú tehervonat közlekedett Kína és Európa között. A két kontinens közötti áruforgalom további növekedésének egyik legnagyobb gátja, hogy a Kelet-Közép-Európában elhelyezkedő és a forgalom túlnyomó részét bonyolító lengyel és fehérorosz terminálok már maximális kapacitáson működnek.
A fényeslitkei EWG-t fejlesztő East-West Intermodális Logisztikai Zrt. és a kazah EuroTransit Csoport a most létrejött hosszú távú együttműködési megállapodás értelmében közösen keresnek meg partnereket, és kínálnak nekik komplex logisztikai szolgáltatásokat Ázsia – elsősorban Nyugat- és Belső-Kína –, valamint az Európai Unió között. Az EWG emellett technológiaitudás-transzferrel segíti az EuroTransit Csoport fejlesztéseit.
A kazah EuroTransit Csoport az Ázsia és Európa közötti teherforgalom jelentős szereplője, forgalomszervező és szállító cégcsoport, amely több kamion- és egy vasúti terminált üzemeltet a kazah–kínai határon, és jelenleg egy második vasúti terminált épít, hogy ki tudja szolgálni a növekvő forgalmat. A fényeslitkei East-West Gate, amely átadását követően névleges kapacitását tekintve Európa legnagyobb szárazföldi intermodális terminálja lesz, a normál és a szélesnyomtávú vasútvonalak találkozásánál kínál alternatív útvonalat az Ázsiából Európába tartó konténerforgalomnak, valamint az Ázsiába irányuló európai exportnak is.
A megállapodás bejelentésekor Konkoly Norbert (a képen középen) rendkívüli és meghatalmazott nagykövet hangsúlyozta: Magyarország kapu Kelet és Nyugat között, az East-West Gate projekt pedig ennek kézzelfogható megvalósulása lesz. Kiemelte, hogy Fényeslitkén épül Európa legmodernebb intermodális logisztikai központja.
Erlan Dikhanbayev (a kép bal szélén), az EuroTransit vezérigazgatója elmondta, hogy a kazah–kínai határ legjelentősebb átrakókörzetében, Dostykban épülő vasúti termináljuk működtetését hangolják össze a fényeslitkei East-West Gate-tel. A két terminál beüzemeléséig hátrelévő időben kiépítik a szállítmányozási bázist, szinkronizálják a munkafolyamatokat, ami lehetővé teszi, hogy az indulás után rögtön teljes kapacitással működtessék a terminált.
A megállapodás nemcsak egyszerűsíti és növeli a két kontinens közötti vasúti teherforgalmat, hanem a nyomtávváltás technológiáját biztosító termináloknak köszönhetően érdemben nőhet a Magyarországon áthaladó, Nyugat-Európából Ázsiába irányuló export is.
Tálosi János (a kép jobb szélén), az East-West Intermodális Logisztikai Zrt. vezérigazgatója elmondta, hogy óriási érdeklődés kíséri a kiállításon bemutatkozó új magyar konténerterminált, és több, jelentős forgalmat bonyolító kazah és orosz, valamint európai logisztikai operátor céggel, továbbá az RZSD orosz állami vasúttársasággal is tárgyaltak a terminál kapacitásának lekötéséről.
Previous article12 milliárd forintos rekordberuházással fejleszti gépjárműflottáját a Waberer’s
Next articleA dunai árufuvarozás szívcsakrája
Felértékelődik azok szerepe, akik biztonságot és megbízhatóságot nyújtanak a megrendelőiknek…
Összhangban egymással – beszélgetőtársunk Gazsó Nikolett, az AIRMAX Cargo Budapest…
Pharma Transport 2022: krízishelyzetek kezelése logisztikai oldalról
Új intermodális megoldások az ukrán mezőgazdasági termékek exportjára
Alstom: fenntartható és digitális mobilitási megoldások
A K&H ismét díjazta a Trans-Sped munkáját
Kihívásokkal teli idők a logisztikai ágazatban
Ha Ön ember, hagyja üresen ezt a mezőt:
© Copyright 2022. All rights reserved.